разкази с хумор за Баба Меца
Вълкът непрекъснато тероризирал заека. Това се повтаряло всеки ден и на заека му писнало. Отишъл при мечката:
 - Бабо Мецо, вълкът ме тормози непрекъснато, моля те помогни ми...
 Мечката помислила и казала:
 - Слушай сега! Другият път, когато срещнеш вълка, ще го питаш така: "Ей, Вълчо, къде ти е шапката?"
 - И какво ще стане?
 - Питай го и ще видиш!
 На следващият ден, заекът си скача по пътеката и насреща му вълкът.
 - Оооо, заек! Я ела тука, че ми трябваш...
 - Здрасти Вълчо, къде ти е шапката?
 - Каква шапка бе?
 В това време от храстите изскача Баба Меца и с вик: "ЕЙ ТАЗИ ШАПКА!!!" му нахлупва на главата един капак от канализационна шахта.
 На следващия ден вълкът отново среща заека. Огледал се, наоколо няма никой:
 - Ела, ела тука, че ми трябваш заек....
 - А, Вълчо! Къде ти е часовника?
 - Аааа, не! Тоя път не можеш да ме измамиш! Ето ми го часовникът.
 - А ЕТО ТИ Я И ШАПКАТАААА!!!